section_heading: Povijest
paragraph_text: Nakon otomanske invazije Balkana u 14 st., slika naseljenosti kraja značajno se izmijenila, Gabrovo je ostalo jedino značajnije naselje u gotovo potpuno opustjelom kraju, dapače u njega su se slili brojni izbjeglice iz netom osvojenog glavnog grada i okolnih utvrda. Nakon toga se Gabrovo iz sela premetnulo u mali grad (palanka) i ponovno počelo značajnije razvijati. Bogatiji gradski trgovci početkom XIX st. počeli su tražiti načine za poboljšanje općih prilika u Gabrovu i zemlji.